**Мерейтой**

 Биылғы,2024 жыл жерлесіміз,қанатты қалам иесі,әңгіме жанрының хас шебері Бейімбет Майлиннің туғанына 130 жыл толуымен басталды.

 Бейімбет Жармағамбетұлы Майлин 1894 жылы Қостанай облысы,қазіргі Бейімбет Майлин ауданының Ақтөбе деген жерде туған.Жастайынан жетімдіктің зардабын көп көрседе,байларға жалданып жүріп,жұмыс істеп,көрші ауылдағы медреседе екі жыл сауат ашқан.Кейін Троицк,Қостанай,Уфа қаласындағы медреселерде оқыған.

 XX ғасырдағы қазақ әдебиетінің аса көрнекті өкілдерінің бірегейі - Б.Майлин

 - әртүрлі қоғам,әр - қилы заман көрінісін,адам өмірінің небір қым-қиғаш,шым-шытырық тағдырын көрсететін құдіретті күш,көркем сөз,сол әдебиеттің ең бір парасатты,ең бір елгезек ұшқыр жанры әңгімесі арқылы қазақ әдебиетінің,

поэзиясы,прозасы,драматургия жанрларында өнімді еңбек етіп,өз дәуірінің шындығын,қазақ елінің,әсіресе ауыл адамының санасындағы өзгерулер мен жаңаруларды,халықтың бастан кешірген қиындықтарын,әлеуметтік өмірдің шынайылығын айқындап жазды.Тіптен осы жылдары фелетондар жазған. Фелетонда - әдет-ғұрып, тіл мәселесі,бай мен кедейлердің іс-әрекеттерін қара сөзбен жазған.

 Бейімбет Майлин 1923-1937 жылдары елуге жуық кітап,жинақ жариялаған. «Шұғаның белгісі»,«Он жылда»,атақты «Раушан коммунист» т.б.шығармалары сол кездегі қазақ кедейлерінің болмыс-бітімін,уақыт,қоғам аясындағы тіршілік - тынысын суреттеді.

 Үш бәйтеректің бірі Бейімбет Майлин аз ғана ғұмырының ішінде қазақ әдебиетін жаңа деңгейге көтерді.Өмірінде өшпес із қалдырған әйгілі жазушы –жерлесіміздің қаламынан қалқып шыққан құнды дүниелер бүгінде де тарих беттерінде сақталады.

 Қорытындылай отырып,еліміздің Тәуелсіздікке жету жолында құрбан болған зиялы атамыздың мұрасын шашау шығармай қорып,болашақ ұрпаққа жеткізу –біздің парызымыз,деп санаймын.

Жанайдарова Гулжанат Ахмедиевна

Қостанай ауданы Тобыл қаласының

 №2 ЖББМ қазақ тілі мен әдебиеті

 пәнінің оқытушысы